Eesti Perearstide Selts sai eile riigilt juhised, mis näevad ette, et päris kindlasti ei pääse sel viisil end testima inimesed, kellel ei ole haigussümptomeid. Ei aita ka see, kui neil on olnud kontakt diagnoositud koroonahaigetega.

COVID-19 test Haigekassa kulul ja perearsti saatekirjaga on näidustatud ainult siis, kui on täidetud vähemalt kaks tingimust:

ESITEKS: inimene peab olema ägedalt haigestunu iseloomulike sümptomitega ja nendeks on palavik, kuiv köha ja hingamisraskused.

Kuid ainuüksi sümptomitest ei piisa.

TEISEKS peab see inimene samal ajal kuuluma vähemalt ühte gruppi 5 järgnevast:

Vanus üle 80 eluaasta Tõsine krooniline haigus ükskõik mis vanuses Hooldekodude elanikud ja töötajad Haiglas olevad või sinna viidavad patsiendid Tervishoiuasutuste ja kiirabi töötajad (ka hooldajad, apteegipersonal) ning elutähtsate teenuste osutajad (politsei- ja piirivalveamet, päästeamet, kaitseliit, kaitsevägi, maksu- ja tolliamet) - need asutused saavad oma töötajaid ise testimisele suunata ja perearsti kaudu see käima ei pea



Kordame üle: täidetud peab olema korraga kaks kriteeriumi - sümptomid ja lisakriteerium!

Skeem on kokkuvõttes selline:

Kuvatõmmis

Kordustesti ei tehta mitte kellelegi.

Inimene loetakse praeguse uue korra kohaselt terveks, kui:

Sümptomite algusest on möödas vähemalt 14 päeva

48 tundi ei ole olnud palavikku

24 tundi ei ole olnud muid ägedaid sümptomeid

Testimine toimub ainult testkeskustes.

„Perearstikeskustes ühtegi proovi ei võeta, sest selleks on vaja spetsiaalseid isikukaitsevahendeid, mida perearstidel reeglina ei ole“ tunnistab perearstide selts.

Selts tuletab meelde, et ravi ei sõltu testi tulemustest vaid patsiendi sümptomitest ja nende raskusest. Täpselt samamoodi ravitakse patsienti, kes on positiivse tulemusega, patsienti, kes on negatiivse tulemusega ja patsienti, kes ei ole testi tegemas käinud.

Kuidas testimine toimuma hakkab?

Terviseameti teatel käivitatakse lähipäevil kaheksas linnas perearsti saatekirja alusel tasuta koroonaviiruse laiendatud testimine, mille vastus antakse ühe tööpäeva jooksul.